Nybrua i Oslo

Nybrua er en bro over Akerselva i Oslo. Broen ligger i bydel Grünerløkka og forbinder Storgaten og strøket Hausmannsområdet med Trondheimsveien og Thorvald Meyers gate på Grünerløkka.

Nybrua ble bygget i 1827. Samtidig ble Storgaten forlenget og nedre del av Trondheimsveien anlagt. Som Christianias viktigste innfartsvei fra nord, ble dette en del av Trondhjemske hovedvei. Tidligere hadde nåværende Brugata, Vaterlands bru og Lakkegata dannet hovedveien nordover fra byen.

Nybrua er senere utvidet og forsterket for å tåle trikk og moderne biltrafikk, men deler av den originale brua er fortsatt synlig.

Litteratur 
 Knut Are Tvedt (red): Oslo byleksikon, Kunnskapsforlaget 2010, side 402, ISBN 978-82-573-1760-7

Eksterne lenker 
 
 

Buebroer
Broer over Akerselva
Veier i bydel Grünerløkka
Veier på Grünerløkka (strøk)
Broer åpnet på 1800-tallet
1827 i Norge
Byggverk fullført i 1827
Kulturminner i bydel Grünerløkka
Veibroer i Oslo
Oslos samferdselshistorie